Tiesas (pirmā palāta) 2018. gada 31. maija spriedums – Komisija/Polija
(lieta C‑526/16) (1)
Valsts pienākumu neizpilde – Direktīva 2011/92/ES – Slānekļa gāzes izlūkošanas vai izpētes urbumu ietekmes uz vidi novērtējums – Dziļurbums – Atlases kritēriji – Pakāpju noteikšana
1.      Vide – Noteiktu projektu ietekmes uz vidi novērtējums – Direktīva 2011/92 – II pielikumā uzskaitīto projektu pakļaušana novērtējumam – Dziļurbumu projekti – Jēdziens – Slānekļa gāzes izlūkošanas vai izpētes urbumi – Iekļaušana
(Eiropas Parlamenta un Padomes Direktīvas 2011/92 4. panta 2. punkts un II pielikuma 2. punkta d) apakšpunkts)
(skat. 54.–57. punktu)
2.      Vide – Noteiktu projektu ietekmes uz vidi novērtējums – Direktīva 2011/92 – II pielikumā uzskaitīto projektu pakļaušana novērtējumam – Dalībvalstu rīcības brīvība – Robežas – Vides faktoru būtiskas vai neatgriezeniskas pārveidošanas risks – Kompetento iestāžu pienākums veikt novērtējumu pirms atļaujas izdošanas – Novērtējuma neveikšana – Pienākumu neizpilde
(Eiropas Parlamenta un Padomes Direktīvas 2011/92 2. panta 1. punkts, 4. panta 2. un 3. punkts, un II un III pielikums)
(skat. 60., 61., 65.–67., 75., 78., 79. punktu un rezolutīvo daļu)
Rezolutīvā daļa
1)
Izslēdzot slānekļa gāzes izlūkošanas vai izpētes projektus, kuros tiek izmantoti dziļurbumi līdz 5 000 metru dziļumam, no tādas procedūras, kuras mērķis ir noskaidrot, vai ir nepieciešams ietekmes uz vidi novērtējums, izņemot dziļurbumus vismaz līdz 1 000 metriem ūdens ieguves vietās un iekšējo ūdenskrātuvju aizsargjoslās, kā arī apgabalos, uz kuriem attiecas tādas dabas aizsardzības zonas kā nacionālie parki, dabas rezervāti, dabas parki un “Natura 2000” zonas, un to buferzonās, Polijas Republika nav izpildījusi Eiropas Parlamenta un Padomes Direktīvas 2011/92/ES (2011. gada 13. decembris) par dažu sabiedrisku un privātu projektu ietekmes uz vidi novērtējumu 2. panta 1. punktā un 4. panta 2. un 3. punktā, kā arī II un III pielikumā paredzētos pienākumus.
2)
Polijas Republika sedz savus, kā arī atlīdzina Eiropas Komisijas tiesāšanās izdevumus.
1 OV C 14, 16.1.2017.